策妄阿拉布坦

策妄阿拉布坦（蒙古语：ᠴᠡᠸᠡᠩᠷᠠᠪᠳᠠᠨ，中蒙胡都木文转写：Cëwang Arabtan；来自藏文：ཚེ་དབང་རབ་བརྟན།；藏语拼音：Cêwang Rabdän；1665年－1727年），有辰光也讴策妄阿喇布坦、策旺阿拉布坦或策妄阿那布坦，蒙古准噶尔部头头。

 兴起 
策妄阿拉布坦是漠西蒙古准噶尔部落首领僧格个大儿子。

僧格于1671年畀人杀后头，伊弟弟噶尔丹自西藏归来，策妄阿拉布坦歸附噶爾丹。噶爾丹依靠达赖喇嘛和和硕特首领鄂齐尔图车臣汗个支持，当上准噶尔个头头。

1684年，策妄阿拉布坦奉噶尔丹之命西征哈萨克。1688年，策妄阿拉布坦个弟弟索諾布阿喇布坦畀噶尔丹杀罢，伊担心自个安全，第二年初，带5000部众逃脱，逃到博尔塔拉河游牧，还打败得噶尔丹自率个2000追兵。

1690年，噶尔丹出兵蒙古喀尔喀部，策妄阿拉布坦乘机发兵去抢噶尔丹个领地，抢到得噶爾丹控制下底个吐魯番、庫車等城市，及撒克里、烏蘭固木等埭坞。此后，同康熙皇帝东西夹击，噶尔丹困守科布多。1696年，噶尔丹兵败，翌年死罢。達賴喇嘛授與策妄阿拉布坦「渾台吉」（副汗）稱號。

 扩张 
控制西域后头，策妄阿拉布坦于1699年派弟弟大策零敦多布西征，征服了哈萨克个头克汗，导致哈萨克分裂成大玉茲、中玉茲作小玉茲三个汗国，都听准噶尔个。

1701年，伏爾加河下游个土爾扈特部阿玉奇汗个三儿子三濟扎卜，因爭奪繼承權失敗而畀人赶走，率部眾萬餘戶前來投奔。策妄阿拉布坦抢得伊个部眾，三濟扎卜逃回到土爾扈特部去哉。策妄阿拉布坦把這萬餘戶分給各宰桑，要求伊拉效忠，鞏固汗權，從此成為准噶爾名符其實个統治者。

策妄阿拉布坦开始密谋反对西藏个實際掌权者第巴桑结嘉措，因为桑结嘉措是噶尔丹同盟者。1707年，桑结嘉措畀蒙古和硕特汗王拉藏汗药杀哉。拉藏汗将桑结嘉措自选个六世达赖押解到京城，另立六世达赖。1717年，策妄阿拉布坦遣大策零敦多布以省親之名，率6000军从和闐出发，晝伏夜行，沿现在个新藏公路一線入藏，奇襲拉藏汗。12月2日，大策零敦多布率军攻占拉萨，杀罢拉藏汗，在衛藏建立了统治。蒙古军一路东进，向东占领波密，烧罢得波密土王个房子。

 議和 
1718年，清廷自四川出兵，但是畀大策零顿多布打败。1720年，朝廷再度發兵平叛，以恂勤王胤禵为抚远大将军统领各军，年羹尧为四川总督负责后勤保障，出兵三路。10月16日，大策凌敦多布兵败逃罢，朝廷建立了对西藏的直接统治。之后，清朝向准噶尔本土发动了攻势，一度占领乌鲁木齐，但不久后因为康熙皇帝去世而撤回。1723年，策妄阿拉布坦支持罗卜藏丹津来向青海发动叛乱，但是不久就畀年羹尧平定哉。1725年，新即位个雍正帝同策妄阿拉布坦议和，划分得边界，并商定互相贸易。

策妄阿拉布坦對維吾爾族作中亞个政策是人質制，要各地送自个头头到伊犁，收伊拉个税。
Category:准噶尔汗国大汗